ddrg/super_eurlex huggingface dataset:
Πρόταση κανονισμού (ΕΚ) του Συμβουλίου για τροποποίηση του κανονισμού (ΕΚ) αριθ. 3070/95 της 21ης Δεκεμβρίου 1995 για τη δημιουργία προτύπου σχεδίου παρακολούθησης μέσω δορυφόρου στη ζώνη διακανονισμού της οργάνωσης αλιείας του Βορειοδυτικού Ατλαντικού (98/C 6/07) (Κείμενο που παρουσιάζει ενδιαφέρον για τον ΕΟΧ) COM(97) 671 τελικό - 97/0346(CNS)

(Υποβλήθηκε από την Επιτροπή στις 8 Δεκεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι δυνάμει του άρθρου 1 του κανονισμού (ΕΚ) αριθ. 3070/95 του Συμβουλίου, της 21ης Δεκεμβρίου 1995, για τη δημιουργία προτύπου σχεδίου παρακολούθησης μέσω δορυφόρου στη ζώνη διακανονισμού της οργάνωσης αλιείας του Βορειοδυτικού Ατλαντικού (1), τα κράτη μέλη θέτουν σε εφαρμογή πρότυπο σχέδιο παρακολούθησης μέσω δορυφόρου για τα σκάφη που αλιεύουν στη ζώνη διακανονισμού, από 1ης Ιανουαρίου 1996 έως 31 Δεκεμβρίου 1997 7

ότι στις 19 Σεπτεμβρίου 1997, η επιτροπή αλιείας της OPANO εξέδωσε πρόταση με στόχο την παράταση της ισχύος του προτύπου σχεδίου παρακολούθησης μέσω δορυφόρου, έως τις 31 Δεκεμβρίου 1998 7

ότι σύμφωνα με το άρθρο XI της σύμβασης της OPANO, μια πρόταση, εφόσον δεν θα υπάρχει ένσταση θα καθίσταται υποχρεωτικό μέτρο για τα συμβαλλόμενα μέρη της OPANO, από τις 25 Νοεμβρίου 1997 7

ότι πρέπει να τεθεί σε εφαρμογή η πρόταση αυτή σε κοινοτικό επίπεδο 7

ότι για επιτακτικούς λόγους που αφορούν το κοινό συμφέρον, πρέπει να επιβληθεί η εφαρμογή του παρόντος κανονισμού από την 1η Ιανουαρίου 1998,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμούς (ΕΚ) αριθ. 3070/95 τροποποιείται ως εξής:

Στο άρθρο 1 παράγραφος 1 η ημερομηνία της «31ης Δεκεμβρίου 1997» αντικαθίσταται από την ημερομηνία της «31ης Δεκεμβρίου 1998».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 329 της 30. 12. 1995, σ. 11.
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3950/92 του Συμβουλίου για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων (98/C 1/12) COM(97) 606 τελικό - 97/0328(CNS)

(Υποβλήθηκε από την Επιτροπή στις 20 Νοεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι κατά το χρόνο της έκδοσης του κανονισμού (ΕΟΚ) αριθ. 3950/92 του Συμβουλίου, της 28ης Δεκεμβρίου 1992, για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 614/97 της Επιτροπής (2), έγινε δεκτό κατ' εξαίρεση υπό ορισμένους όρους, ότι όσον αφορά τις γεωργικές εκμεταλλεύσεις στο έδαφος της πρώην Λαϊκής Δημοκρατίας της Γερμανίας, η ποσότητα αναφοράς μπορούσε να χορηγηθεί προσωρινά για περίοδο 12 μηνών 7 ότι, προκειμένου να περατωθεί η αναδιάρθρωση των εν λόγω εκμεταλλεύσεων, η διάταξη αυτή παρατάθηκε μέχρι το τέλος της περιόδου 1997-1998 (3) 7 ότι φαίνεται ότι τα προβλήματα, τα οποία συνδέονται ιδίως με την παραγωγή γάλακτος σε μισθωθείσες εκτάσεις, δεν θα μπορούν να επιλυθούν πριν τις 31 Μαρτίου 1998 7 ότι πρέπει, κατά συνέπεια, να επιτραπεί κατ' εξαίρεση μια τελευταία παράταση δύο περιόδων 12 μηνών όσον αφορά τα κατά παρέκκλιση μέτρα προκειμένου να αντιμετωπισθούν οι δυσκολίες που απορρέουν από την αναδιάρθρωση των εν λόγω εκμεταλλεύσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 παράγραφος 4 του κανονισμού (ΕΟΚ) αριθ. 3950/92, προστίθεται το ακόλουθο εδάφιο:

«Ενόψει της οριστικής επίλυσης των προβλημάτων που προκύπτουν από την προαναφερθείσα αναδιάρθρωση, η εφαρμογή του πρώτου εδαφίου παρατείνεται κατά δύο περιόδους 12 μηνών μετά τη λήξη της περιόδου που αναφέρεται στο δεύτερο εδάφιο.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι υποχρεωτικός ως προς όλα τα μέρη του και εφαρμόζεται άμεσα σε κάθε κράτος μέλος.

(1) ΕΕ L 405 της 31. 12. 1992, σ. 1.

(2) ΕΕ L 94 της 9. 4. 1997, σ. 4.

(3) Κανονισμός (ΕΚ) αριθ. 1883/94 του Συμβουλίου, της 27. 7. 1994 (ΕΕ L 197 της 30. 7. 1994, σ. 25).
Πρόταση οδηγίας του Συμβουλίου σχετικά με τον κατάλογο των μειονεκτικών γεωργικών περιοχών κατά την έννοια του κανονισμού (ΕΚ) αριθ. 950/97 (Δανία) (97/C 372/11) COM(97) 575 τελικό - 97/0308(CNS)

(Υποβλήθηκε από την Επιτροπή στις 11 Νοεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 950/97 του Συμβουλίου, της 20ής Μαΐου 1997 για τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 21 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι τα φυσικά και μόνιμα γεωργραφικά μειονεκτήματα που υφίστανται στις νησιωτικές περιοχές της Δανίας επιφέρουν υψηλότερο κόστος παραγωγής και μεταφοράς, πράγμα που εμποδίζει τους γεωργούς των περιοχών αυτών να αποκομίσουν από την παραγωγή τους εισοδήματα παρόμοια με αυτά που διαθέτουν οι γεωργοί συγκρίσιμου τύπου σε άλλες περιοχές του κράτους μέλους 7

ότι η δανική κυβέρνηση ανακοίνωσε στην Επιτροπή, σύμφωνα με το άρθρο 21 παράγραφος 1 του κανονισμού (ΕΚ) αριθ. 950/97, τον κατάλογο των νησιών που μπορούν να περιληφθούν στον κοινοτικό κατάλογο των μειονεκτικών γεωργικών περιοχών, καθώς και τις πληροφορίες σχετικά με τα χαρακτηριστικά των περιοχών αυτών 7

ότι για να ορισθούν οι ζώνες που υφίστανται ειδικά μειονεκτήματα και οι οποίες μπορούν να εξομοιωθούν με τις μειονεκτικές ζώνες, οι οποίες αναφέρονται στο άρθρο 25 του κανονισμού (ΕΚ) αριθ. 950/97, λαμβάνονται υπόψη όλα τα μικρά νησιά συνολικής έκτασης μικρότερης των 600 km², όπου η ύπαρξη δυσμενών φυσικών συνθηκών εκφράζεται με γεωργικό εισόδημα χαμηλότερο από τον εθνικό μέσο όρο 7

ότι η συνολική έκταση των περιοχών αυτών δεν υπερβαίνει το 4 % της συνολικής έκτασης του υπόψη κράτους μέλους 7

ότι η φύση και το επίπεδο των προαναφερθέντων δεικτών που λήφθηκαν υπόψη από τη δανική κυβέρνηση για τον ορισμό των τύπων των περιοχών, οι οποίες ανακοινώθηκαν στην Επιτροπή, ανταποκρίνονται αντιστοίχως στα χαρακτηριστικά των περιοχών που υφίστανται ειδικά μειονεκτήματα και οι οποίες αναφέρονται στο άρθρο 25 του κανονισμού (ΕΚ) αριθ. 950/97,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Ο κατάλογος των μειονεκτικών γεωργικών περιοχών για τη Δανία εμφαίνεται στο παράρτημα της παρούσας οδηγίας και αυτές περιλαμβάνονται στον κοινοτικό κατάλογο μειονεκτικών γεωργικών περιοχών κατά την έννοια του άρθρου 25 του κανονισμού (ΕΚ) αριθ. 950/97.

Άρθρο 2

Η παρούσα οδηγία απευθύνεται στο Βασίλειο της Δανίας.

(1) ΕΕ L 142 της 2. 6. 1997, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
Πρόταση κανονισμού (ΕΚ) του Συμβουλίου για τροποποίηση του κανονισμού (ΕΚ) αριθ. 1488/96 (MEDA) σχετικά με τη διαδικασία έγκρισης των κατάλληλων μέτρων, όταν απουσιάζει ένα ουσιαστικό στοιχείο για τη συνέχιση των μέτρων στήριξης υπέρ ενός μεσογειακού εταίρου (97/C 386/05) COM(97) 516 τελικό - 97/0298(CNS)

(Υποβλήθηκε από την Επιτροπή στις 11 Νοεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι στο άρθρο 3 του κανονισμού (ΕΚ) αριθ. 1488/96 ορίζεται ότι ο εν λόγω κανονισμός βασίζεται στην τήρηση των δημοκρατικών αρχών και του κράτους δικαίου καθώς και των ανθρωπίνων δικαιωμάτων και θεμελιωδών ελευθεριών που αποτελεούν ουσιαστικό στοιχείο, η παραβίαση του οποίου δικαιολογεί τη λήψη κατάλληλων μέτρων 7

ότι στο άρθρο 16 του κανονισμού (ΕΚ) αριθ. 1488/96 προβλέπεται ότι η οριστική διαδικασία έγκρισης των κατάλληλων μέτρων, όταν απουσιάζει ένα ουσιαστικό στοιχείο για τη συνέχιση των μέτρων της βοήθειας υπέρ ενός μεσογειακού εταίρου καθορίζεται πριν από τις 30 Ιουνίου 1997 7

ότι, συνεπώς, είναι αναγκαία η τροποποίηση του κανονισμού (ΕΚ) αριθ. 1488/96 προκειμένου να καθορισθεί η εν λόγω διαδικασία 7

ότι στη συνθήκη δεν προβλέπονται, όσον αφορά την έκδοση του παρόντος κανονισμού, εξουσίες άλλες από αυτές που προβλέπονται στο άρθρο 235 της συνθήκης για την Ευρωπαϊκή Ένωση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 16 του κανονισμού (ΕΚ) αριθ. 1488/96 αντικαθίσταται από το ακόλουθο κείμενο:

«Σε περίπτωση που απουσιάζει ένα ουσιαστικό στοιχείο για τη συνέχιση μέτρων στήριξης υπέρ ενός μεσογειακού εταίρου, το Συμβούλιο αποφασίζει με ειδική πλειοψηφία, βάσει προτάσεως που υποβάλλει η Επιτροπή, για τα κατάλληλα μέτρα».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Πρόταση κανονισμού (ΕΚ) του Συμβουλίου για παράταση της περιόδου που προβλέπεται στο άρθρο 149 παράγραφος 1 της πράξης προσχώρησης της Αυστρίας, της Φινλανδίας και της Σουηδίας (97/C 352/06) COM(97) 536 τελικό - 97/0271(CNS)

(Υποβλήθηκε από την Επιτροπή στις 27 Οκτωβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 2,

την πρόταση της Επιτροπής,

την γνώμη του Ευρωπαϊκού Κοινοβουλίου,

Εκτιμώντας:

ότι το άρθρο 149 παράγραφος 1 της πράξης προσχώρησης, έχει καθορίσει περίοδο κατά τη διάρκεια της οποίας μπορούν να ληφθούν μεταβατικά μέτρα για να διευκολυνθεί η μετάβαση από τα καθεστώτα που υπάρχουν στην Αυστρία, στη Φινλανδία και στη Σουηδία κατά την προσχώρηση στα καθεστώτα που προκύπτουν από την εφαρμογή των κοινών οργανώσεων αγοράς με τις προϋποθέσεις που προβλέπονται στην πράξη, και ιδίως για να αντιμετωπισθούν σοβαρές δυσκολίες κατά την εφαρμογή των νέων καθεστώτων κατά την προβλεπόμενη ημερομηνία 7 ότι η περίοδος αυτή λήγει στις 31 Δεκεμβρίου 1997 7

ότι σε ορισμένους τομείς, οι δυσκολίες αυτές δεν είναι δυνατόν να υπερπηδηθούν για την προβλεπόμενη ημερομηνία και πρέπει συνεπώς να προσφύγουμε στην δυνατότητα, που προβλέπεται από την πράξη, να παραταθεί η εν λόγω περίοδος 7 ότι πρέπει να παραταθεί η εν λόγω περίοδος κατά ένα έτος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η περίοδος που αναφέρεται στο άρθρο 149 παράγραφος 1, της πράξης προσχώρησης παρατείνεται έως τις 31 Δεκεμβρίου 1998.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Τροποποιημένη πρόταση κανονισμού (ΕΚ) του Ευρωπαϊκού Κοινοβουλίου και του Συμβουλίου σχετικά με ενέργειες προώθησης και εμπορίας για το βόειο κρέας ποιότητας καθώς και με ενέργειες πληροφόρησης για την επισήμανση του βοείου κρέατος και σχετικά με την κατάργηση του κανονισμού (ΕΟΚ) αριθ. 2067/92 (1) (97/C 364/06) COM(97) 518 τελικό - 97/0058(COD)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ)

Το κείμενο COM(97) 70 τελικό που απεστάλη από την Επιτροπή στο Συμβούλιο στις 19 Μαρτίου 1997 τροποποιείται ως εξής:

1. Το όργανο έκδοσης του κανονισμού αντικαθίσταται από το ακόλουθο κείμενο:

«ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,».

2. Η πρώτη πρόταση του προοιμίου αντικαθίσταται από το ακόλουθο κείμενο:

«τη συνθήκη ίδρυσης της Ευρωπαϊκής Κοινότητας, και ιδίως τα άρθρα 43 και 129Α».

3. Προστίθεται η ακόλουθη πρόταση στο προοίμιο:

«τη γνώμη της Οικονομικής και Κοινωνικής Επιτροπής,».

4. Μετά τη δεύτερη αιτιολογική σκέψη προστίθεται η ακόλουθη:

«ότι, δυνάμει του άρθρου 129 Α της συνθήκης, η Επιτροπή συμβάλλει στην επίτευξη υψηλού επιπέδου προστασίας του καταναλωτή με ειδική δράση που στηρίζει και συμπληρώνει την πολιτική που ακολουθείται από τα κράτη μέλη την προστασία της υγείας, της ασφάλειας και των οικονομικών συμφερόντων των καταναλωτών και για τη διασφάλιση της κατάλληλης πληροφόρησης».

5. Το τέλος του προοιμίου αντικαθίσταται από το ακόλουθο κείμενο:

«ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:»

6. Στο άρθρο 1, το πρώτο εδάφιο αντικαθίσταται από το ακόλουθο:

«Η Κοινότητα δύναται να συμμετέχει στη χρηματοδότηση ενεργειών προώθησης τις οποίες υλοποιούν επαγγελματικές ή διεπαγγελματικές οργανώσεις για το βόειο κρέας ποιότητας κοινοτικής καταγωγής και το οποίο ταυτοποιείται σύμφωνα με την ισχύουσα κοινοτική νομοθεσία».

7. Το άρθρο 4 αντικαθίσταται από το ακόλουθο:

«Η Κοινότητα δύναται να συμμετέχει στη χρηματοδότηση κάθε κατάλληλης ενέργειας προώθησης που υλοποιείται από επαγγελματικές ή διεπαγγελματικές οργανώσεις για το βόειο κρέας ποιότητας κοινοτικής καταγωγής στις τρίτες χώρες».

8. Στο άρθρο 5 δεύτερη φράση, ο όρος «Ωστόσο» διαγράφεται.

9. Προστίθεται νέο άρθρο 9, τα δε άρθρα 9 και 10 της αρχικής πρότασης αριθμούνται ως άρθρα 10 και 11:

«Η Επιτροπή υποβάλλει κάθε χρόνο στο Συμβούλιο και στο Ευρωπαϊκό Κοινοβούλιο έκθεση επί της εφαρμογής του παρόντος κανονισμού. Η πρώτη έκθεση θα υποβληθεί ένα έτος μετά την έναρξη ισχύος του παρόντος κανονισμού».

10. Η υπογραφή του εκπροσώπου του εκδίδοντος οργάνου αντικαθίσταται από το ακόλουθο κείμενο:

«Για το Ευρωπαϊκό Κοινοβούλιο

Για το Συμβούλιο».

(1) ΕΕ C 149 της 17. 5. 1997.
Πρόταση κανονισμού (ΕΚ) του Συμβουλίου για τροποποίηση του κανονισμού (ΕΟΚ) αριθ. 2262/84 για τη λήψη ειδικών μέτρων στον τομέα του ελαιολάδου (97/C 343/08) COM(97) 515 τελικό - 97/0267(CNS)

(Υποβλήθηκε από την Επιτροπή στις 17 Οκτωβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, σύμφωνα με το άρθρο 1 παράγραφος 5 του κανονισμού (ΕΟΚ) αριθ. 2262/84 (1), όπως τροποποιήθηκε τελευταία από τον κανονισμό (ΕΚ) αριθ. 533/97 (2), το Συμβούλιο αποφασίζοντας επί προτάσεως της Επιτροπής, θεσπίζει, πριν από την 1η Ιανουαρίου 1998, τη μέθοδο χρηματοδοτήσεως των πραγματικών δαπανών των οργανισμών από την περίοδο εμπορίας 1998/99 7

ότι οι εργασίες που συνήθως ανατίθενται στους οργανισμούς πρέπει να υλοποιηθούν κατά τη διάρκεια της περιόδου εμπορίας 1998/99 7 ότι κατά συνέπεια πρέπει να προβλεφθεί κοινοτική συμμετοχή στις δαπάνες των οργανισμών για την περίοδο αυτή ώστε να διασφαλισθεί η πραγματική και κανονική λειτουργία τους στο πλαίσιο της διοικητικής αυτονομίας που προβλέπεται από τον κανονισμό (ΕΟΚ) αριθ. 2262/84,

ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 5 του κανονισμού (ΕΟΚ) αριθ. 2262/84 τα δύο τελευταία εδάφια αντικαθίστανται από το ακόλουθο κείμενο:

«Οι πραγματικές δαπάνες των οργανισμών καλύπτοναι για την περίοδο 1998/99 από το γενικό προϋπολογισμό των Κοινοτήτων σε ποσοστό 50 %.

Πριν από την 1η Οκτωβρίου 1998, η Επιτροπή εξετάζει την ανάγκη διατηρήσεως της κοινοτικής συμμετοχής στις δαπάνες των οργανισμών και, ενδεχομένως, υποβάλει πρόταση στο Συμβούλιο. Το Συμβούλιο, σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης αποφασίζει πριν από την 1η Ιανουαρίου 1999, την ενδεχόμενη χρηματοοδότηση των εν λόγω δαπανών.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 208 της 3. 8. 1984, σ. 12.

(2) ΕΕ L 83 της 25. 3. 1997, σ. 1.
Πρόταση κανονισμού (ΕΚ) του Συμβουλίου περί τροποποιήσεως του κανονισμού (ΕΟΚ) αριθ. 2075/92 για την κοινή οργάνωση της αγοράς στον τομέα του ακατέργαστου καπνού (97/C 350/04) COM(97) 529 τελικό - 97/0286(CNS)

(Υποβλήθηκε από την Επιτροπή στις 24 Οκτωβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 26 του κανονισμού (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση αγοράς στον τομέα του ακατέργαστου καπνού (1), διευκρινίζει ότι θα πρέπει να υποβληθούν στην Επιτροπή προτάσεις που αφορούν το καθεστώς πριμοδοτήσεων και εκείνο των ποσοστώσεων, τα οποία διέπουν την κοινή οργάνωση αγοράς του ακατέργαστου καπνού 7

ότι είναι αδύνατον, λόγω των διαδικαστικών προθεσμιών, να εφαρμοσθεί, ήδη, από την περίοδο συγκομιδής 1998, η προτεινόμενη στην έκθεση, την οποία υπέβαλε η Επιτροπή στο Συμβούλιο και το Κοινοβούλιο, μεταρρύθμιση (2) 7

ότι θα πρέπει να παραταθεί, έως τη συγκομιδή του 1998, η εφαρμογή του καθεστώτος που ισχύει από τη συγκομιδή του 1993, προκειμένου να επιτραπεί η πραγματοποίηση της σε βάθος μεταρρύθμισης της κοινής οργάνωσης αγοράς στον τομέα του ακατέργαστου καπνού, αρχής γενομένης από τη συγκομιδή 1999,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2075/92 τροποποιείται ως εξής:

1. Στο άρθρο 3, η παράγραφος 1 αντικαθίσταται από το ακόλουθο κείμενο:

«1. Αρχής γενομένης από την περίοδο συγκομιδής 1993 και έως την περίοδο συγκομιδής 1998, θεσπίζεται το καθεστώς πριμοδότησης, το ποσό της οποίας είναι ενιαίο για το σύνολο των ποικιλιών καπνού που περιλαμβάνονται σε κάθε μία από τις διάφορες ομάδες.»

2. Στο άρθρο 9, η παράγραφος 1 αντικαθίσταται από το ακόλουθο κείμενο:

«1. Για την τήρηση των κατωφλίων εγγύησης θεσπίζεται για τις περιόδους συγκομιδής 1993 έως 1998 καθεστώς ποσοστώσεων παραγωγής.»

Άρθρο 2

Ο παρών κανονισμός αρχίζει να ισχύει από την ημερομηνία της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 215 της 30. 7. 1992, σ. 70.

(2) COM(96) 554 τελικό.
Πρόταση κανονισμού (ΕΚ) του Συμβουλίου, για τροποποίηση του κανονισμού (ΕΚ) αριθ. 40/94 για το κοινοτικό σήμα (97/C 335/11) (Κείμενο που παρουσιάζει ενδιαφέρον για τον ΕΟΧ) COM(97) 489 τελικό - 97/0253(CNS)

(Υποβλήθηκε από την Επιτροπή στις 7 Οκτωβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το Συμβούλιο εξέδωσε στις 20 Δεκεμβρίου 1993 τον κανονισμό (ΕΚ) αριθ. 40/94 (1) για το κοινοτικό σήμα 7

ότι το Γραφείο Εναρμόνισης στην Εσωτερική Αγορά (εφεξής καλούμενο «το Γραφείο»), που δημιουργήθηκε από τον προαναφερθέντα κανονισμό, δεν πρέπει να θεωρείται ως οργανισμός κερδοσκοπικού χαρακτήρα 7

ότι, εφόσον το Γραφείο είναι οργανισμός κοινοτικού δικαίου, πρέπει να προβλεφθεί ότι τα πλεονάσματα των πόρων του θα καταβάλλονται στο γενικό προϋπολογισμό των Ευρωπαϊκών Κοινοτήτων, μετά από σύσταση, εάν χρειαστεί αποθεματικού για την αντιμετώπιση μελλοντικών δαπανών, καθώς και, ενδεχομένως αναθεώρηση της τιμής των εισπρακτέων από το γραφείο φόρων 7

ότι πρέπει να προβλεφθεί ότι η άδεια για την εγγραφή ποσών στο εν λόγω αποθεματικό θα υπόκειται στη σύμφωνη γνώμη της Επιτροπής η οποία θα ενημερώνει το Συμβούλιο και το Κοινοβούλιο 7

ότι πρέπει να εναρμονιστούν οι δημοσιονομικές διατάξεις σχετικά με τους αποκεντρωμένους οργανισμούς που δημιουργήθηκαν από την Κοινότητα και, ιδίως, στον τομέα των ελέγχων στους οποίους υπόκειται το Γραφείο 7

ότι ο δημοσιονομικός ελεγκτής της Επιτροπής είναι ο πλέον αρμόδιος για να αναλάβει το καθήκον δημοσιονομικού ελεγκτή του Γραφείου 7

ότι θα ήταν επιθυμητό να συμμετάσχει το Ευρωπαϊκό Κοινοβούλιο στη διαδικασία απαλλαγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στο άρθρο 134 του κανονισμού (ΕΚ) αριθ. 40/94, προστίθεται η ακόλουθη παράγραφος:

«4. Τα πλεονάσματα βεβαιωθέντων εσόδων σε σχέση με τις πραγματοποιούμενες δαπάνες κατά τη διάρκεια οικονομικού έτους, δεδομένης της μείωσης της κοινοτικής επιδότησης, καταβάλλονται στο γενικό προϋπολογισμό των Ευρωπαϊκών Κοινοτήτων, όπου εγγράφονται ως διάφορα έσοδα. Εντούτοις, η επιτροπή του προϋπολογισμού μπορεί να επιτρέψει τη δημιουργία αποθεματικού για την αντιμετώπιση μελλοντικών δαπανών. Η εγγραφή ποσών στο εν λόγω αποθεματικό υπόκειται στη σύμφωνη γνώμη της Επιτροπής κατόπιν διαβουλεύσεως με το Κοινοβούλιο».

2. Το άρθρο 136 αντικαθίσταται από το ακόλουθο κείμενο:

«Ο έλεγχος της ανάληψης υποχρεώσεων και της πληρωμής όλων των δαπανών και ο έλεγχος της βεβαίωσης και της είσπραξης όλων των εσόδων του Γραφείου ασκούνται από το δημοσιονομικό ελεγκτή της Επιτροπής».

3. Στο άρθρο 137, η παράγραφος 2 αντικαθίσταται από το ακόλουθο κείμενο:

«2. Η επιτροπή προϋπολογισμού, κατόπιν συστάσεως του Ευρωπαϊκού Κοινοβουλίου, απαλλάσσει τον Πρόεδρο του Γραφείου ως προς την εκτέλεση του προϋπολογισμού».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 11 της 14. 1. 1994, σ. 1.
Πρόταση κανονισμού (ΕΚ) του Συμβουλίου για τροποποίηση του κανονισμού (ΕΟΚ) αριθ. 302/93 για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας (97/C 335/16) (Κείμενο που παρουσιάζει ενδιαφέρον για τον ΕΟΧ) COM(97) 489 τελικό - 97/0259(CNS)

(Υποβλήθηκε από την Επιτροπή στις 7 Οκτωβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το Συμβούλιο εξέδωσε στις 8 Φεβρουαρίου 1993 τον κανονισμό (ΕΟΚ) αριθ. 302/93 (1) για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας, εφεξής καλούμενου «το Κέντρο» 7

ότι πρέπει να εναρμονιστούν οι δημοσιονομικές διατάξεις σχετικά με τους αποκεντρωμένους οργανισμούς που δημιουργήθηκαν από την Κοινότητα 7

ότι είναι επιθυμητό να χορηγηθεί η αρμοδιότητα απαλλαγής στο Ευρωπαϊκό Κοινοβούλιο κατόπιν συστάσεως του διοικητικού συμβουλίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 11 του κανονισμού (ΕΟΚ) αριθ. 302/93, η παράγραφος 11 αντικαθίσταται από το ακόλουθο κείμενο:

«11. Το Ευρωπαϊκό Κοινοβούλιο, κατόπιν συστάσεως του διοικητικού συμβουλίου, απαλλάσσει το Διευθυντή ως προς την εκτέλεση του προϋπολογισμού».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 36 της 12. 2. 1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 3294/94 (ΕΕ L 341 της 30. 12. 1994, σ. 7).
Πρόταση κανονισμού (ΕΚ) του Συμβουλίου για τροποποίηση του κανονισμού (ΕΟΚ) αριθ. 1360/90 περί συστάσεως Ευρωπαϊκού Ιδρύματος Επαγγελματικής Εκπαίδευσης (97/C 335/17) (Κείμενο που παρουσιάζει ενδιαφέρον για τον ΕΟΧ) COM(97) 489 τελικό - 97/0260(CNS)

(Υποβλήθηκε από την Επιτροπή στις 7 Οκτωβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το Συμβούλιο εξέδωσε στις 7 Μαΐου 1990 τον κανονισμό (ΕΟΚ) αριθ. 1360/90 (1) περί συστάσεως Ευρωπαϊκού Ιδρύματος Επαγγελματικής Εκπαίδευσης, εφεξής καλούμενου «το Ίδρυμα» 7

ότι πρέπει να εναρμονιστούν οι δημοσιονομικές διατάξεις σχετικά με τους αποκεντρωμένους οργανισμούς που δημιουργήθηκαν από την Κοινότητα 7

ότι είναι επιθυμητό να χορηγηθεί η αρμοδιότητα απαλλαγής στο Ευρωπαϊκό Κοινοβούλιο κατόπιν συστάσεως του διοικητικού συμβουλίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 11 του κανονισμού (ΕΟΚ) αριθ. 1360/90, η παράγραφος 4 αντικαθίσταται από το ακόλουθο κείμενο:

«4. Το Ευρωπαϊκό Κοινοβούλιο, κατόπιν συστάσεως του διοικητικού συμβουλίου, απαλλάσσει το Διευθυντή ως προς την εκτέλεση του προϋπολογισμού».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 131 της 23. 5. 1990, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2063/94 (ΕΕ L 216 της 20. 8. 1994, σ. 9).